
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 107
din 29 mai 2014
privind  însuşirea unor documentaţii cadastrale

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 10611/13.05.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere documentaţiile cadastrale efectuate pentru imobilele situate în Municipiul Sighişoara, str. Ana Ipătescu f. nr., str. Şt. O. Iosif nr. 3 şi în Sat Hetiur nr. 273;

Văzând şi prevederile Legii nr. 7/1996, Legea Cadastrului şi Publicităţii Imobiliare, republicată, cu modificările şi completările ulterioare;

Ţinând cont de prevederile art. 876 - 880 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordinului  nr. 634/2006 al Agenţiei Naţionale de Cadastru şi Publicitate Imobiliară, pentru aprobarea Regulamentului privind conţinutul, modul de întocmire şi recepţie a documentaţiilor cadastrale în vederea înscrierii în cartea funciară, cu modificările şi completările ulterioare;

Având în vedere Raportul de Specialitate comun al Arhitectului Şef şi al Direcţiei Administrarea Patrimoniului, înregistrat cu nr. 10609/13.05.2014, prin care se propun spre însuşire documentaţiile cadastrale cu privire la imobilele menţionate mai sus, îndeplinindu-se prevederile legale în acest sens;  
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c”, (5) lit. „c” şi (9), art. 45 (3) şi a art.115 (1) lit. ,,b” din Legea nr. 215/2001, Legea administraţiei publice locale, republicată, cu modificările  şi completările ulterioare,

H O T Ă R Ă Ş T E:

Art. 1. Se însuşeşte documentaţia cadastrală pentru prima înscriere a suprafeţei de 776,00 mp. teren, situat în Municipiul Sighişoara, str. Ana Ipătescu f. nr., teren arabil intravilan ce urmează a fi dezlipit în vederea întabulării din terenul  arabil intravilan identificat în C.F.  55837 (nr. C.F. vechi 823/a+41), sub nr. top. 2376/25/4/5/3/1, anexa nr. 1 la prezenta hotărâre.

Art. 2. Se însuşeşte documentaţia cadastrală pentru actualizarea de informaţii tehnice pentru teren şi construcţia C1 (casă de locuit), respectiv evidenţierea construcţiilor C2 (casă de locuit), C3 (anexă magazie) şi C4 (anexă sopron), cu referire la  imobilul situat în Municipiul Sighişoara, str. Şt. O. Iosif nr. 3, înscris în C.F. nr. 51682 (nr. C.F. vechi 319), sub nr. top. 888, 889, 890, 889-C1, anexa nr. 2 la prezenta hotărâre.
Art. 3. (1) Se aprobă actualizarea informaţiilor tehnice ale terenului menţionat la art. 2, aşa cum a rezultat în urma măsurătorilor efectuate, astfel:

a). terenul, înscris în C.F. nr. 51682 (nr. C.F. vechi 319), sub nr. top. 888, 889, cu categoria de folosinţă curţi-construcţii, este în suprafaţă de 349 mp.;

b). terenul, înscris în C.F. nr. 51682 (nr. C.F. vechi 319), sub nr. top. 890, cu categoria de folosinţă arabil este în suprafaţă de 691 mp.

(2) Se aprobă evidenţierea construcţiilor C2 (casă de locuit), C3 (anexă magazie) şi C4 (anexă sopron) şi actualizarea informaţiilor tehnice ale construcţiei C1 (casă de locuit), situate în Municipiul Sighişoara, str. Şt. O. Iosif nr. 3.
Art. 4.  Se însuşeşte documentaţia cadastrală pentru rectificarea (modificarea) suprafeţei terenului de la suprafaţa de 2259 mp. la suprafaţa reală de 1720 mp., rezultată în urma măsurătorilor, evidenţierea construcţiilor anexe – C2 (şopron), C3 (grajd), C4 (şură+latrină), C5 (coteţ) şi C6 (şopron), actualizarea componenţei şi actualizarea categoriei de folosinţă, pentru imobilul situat în Municipiul Sighişoara, Sat Hetiur nr. 273, înscris în CF nr. 52674 (nr. C.F. vechi 1986 – Hetiur), sub nr. top. 619, 619-C1, anexa nr. 3 la prezenta hotărâre.

Art. 5. (1) Se aprobă rectificarea (modificarea) suprafeţei terenului menţionat la art. 4, de la suprafaţa de 2259 mp. la suprafaţa reală de 1720 mp., rezultată în urma măsurătorilor.

(2) Se aprobă actualizarea informaţiilor tehnice ale terenului menţionat la art. 4 şi alineatul precedent, în sensul că suprafaţa de 406 mp. teren are categoria de folosinţă curţi-construcţii şi suprafaţa de 1314 mp. teren are categoria de folosinţă arabil.

(3) Se aprobă evidenţierea construcţiilor anexe – C2 (şopron), C3 (grajd), C4 (şură+latrină), C5 (coteţ) şi C6 (şopron) şi actualizarea componenţei imobilului situat în Municipiul Sighişoara, Sat Hetiur nr. 273.

Art. 6. Pe data adoptării prezentei, prevederile Hotărârii Consiliului Local Sighişoara nr. 18/30.01.2014 îşi încetează valabilitatea.

Art. 7. Cu ducerea la îndeplinire a prevederilor prezentei hotărâri se încredinţează Primarul municipiului, Direcţia Administrarea Patrimoniului prin d-l ing. Maşca Petru, Director executiv şi Arhitectul Şef din cadrul Municipiului Sighişoara.

Art. 8. Prin grija d-rei Fleşariu Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Fintoc Marieta Maria  

  Contrasemnează/Avizat pentru legalitate

           SECRETAR,



           Anca Fleşariu

Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  2 ex. Direcţia Administrarea Patrimoniului ;

  1 ex. Arhitectul Şef.
  9 ex. 
C.B./G.V.
